|  |  |
| --- | --- |
| **Følgegruppe for behandling og pleje** |  |
|  |  |
| Dato: | 17-01-2022 |
|  | |

Høring: Revideret samarbejdsaftale for demensområdet i Region Syddanmark

Motiveret af Sundhedsstyrelsens ”Anbefalinger for tværsektorielle forløb for mennesker med demens”,

udgivet i starten af 2020, er der udarbejdet et høringsudkast til en revideret tværsektoriel samarbejdsaftale på demensområdet mellem Regions Syddanmark og de 22 syddanske kommuner. Arbejdet er forestået af Den Tværsektorielle Arbejdsgruppe for den Samlede Demensindsats i regionen under Følgegruppen for behandling og pleje med lægefaglig direktør Anders Meinert og områdeleder John Zachariasen fra Tønder Kommune som formænd.

Ud over en indarbejdelse af Sundhedsstyrelsens anbefalinger for tværsektorielle forløb, er der foretaget

en række øvrige justeringer på baggrund af de seneste 11 års erfaring med demensarbejdet. Af de væsentligste tilføjelser kan her nævnes; en revideret beskrivelse af demensklinikkernes opgave, en opdateret oversigt over anbefalinger til demenskoordinatorfunktionen, ændringer til målgruppe og henvisningskriterier samt en beskrivelse af pårørende- og brugerinddragelse.

Høringsudkastet til den reviderede samarbejdsaftale består af selve den reviderede samarbejdsaftale samt række reviderede og nye bilag. Herunder det nye bilag med Sundhedsstyrelsens anbefalinger til faglige indsatser på demensområdet, tilrettet af arbejdsgruppen til specifikke syddanske forhold og ønsker.

Høringsudkastet er sendt i høring hos de myndigheder og organisationer m.v., der fremgår af vedlagte høringsliste. Alle høringsparter er velkomne til at indhente relevante informationer fra øvrige parter i egen organisation eller tværsektorielle udvalg, eksempelvis lokale samordningsfora og kommunalt lægelige udvalg.

**Afgivelse af høringssvar og høringsfrist**

Høringssvar kan afgives fra den 17. januar 2022 via høringsportalen på Region Syddanmarks hjemmeside; [www.regionsyddanmark.dk/høring](http://www.regionsyddanmark.dk/høring). Høringssvar kan kun afgives via hjemmesiden. Høringssvarene bliver løbende offentliggjort på høringsportalen på Region Syddanmarks hjemmeside.

**Sidste frist for afgivelse af høringssvar er fredag den 4. marts 2022**

Spørgsmål til høringen kan rettes til:

* Anders Meinert Pedersen, lægefaglig direktør i Psykiatrien, Region Syddanmark, på e-mail amp@rsyd.dk eller tlf. 99444802.
* John Zachariasen, områdeleder for Plejecentre, Fælleskøkken og Administrationen, Pleje og Omsorg, Tønder Kommune, på e-mail johzac@toender.dk eller tlf. 4530655983.
* Hasse Gerner Nielsen, konsulent i Tværsektorielt Samarbejde, Region Syddanmark, på e-mail hasse.gerner.nielsen@rsyd.dk eller tlf. 21493276.
* Helle Skibsted, udviklingskonsulent i Pleje og Omsorg, på e-mail hs32@toender.dk eller tlf. 20182011.

**Den videre proces**

Følgegruppen for behandling og pleje forestår tilretningen af samarbejdsaftalen på baggrund af de indkomne høringssvar. Herefter indstilles samarbejdsaftalen til endelig behandling i Det Administrative Kontaktforum den 19. maj 2022 og endelig godkendelse i Sundhedskoordinationsudvalget den 23. juni 2022.

Venlig hilsen

Formandskabet for Følgegruppen for behandling og pleje

Charlotte Scheppan og Eva Nielsen

Konstitueret administrerende direktør, Sundhedsforvaltningen, Odense Kommune og Sygeplejefaglig direktør, Sygehus Sønderjylland